Үкенечле мәхәббәт ТАРИХЫ

	Күк  йөзен болытлар каплап, иртәдән кичкә кадәр ябалак- ябалак юеш кар яуды. Шушы соры көн Миләүшәнең тормышын тасвирлый иде сыман. Ул да бит мендәренә капланып күз яшьләрен коя, йөрәге атылып чыгардай булып тибә, җаны әрнүгә түзәлмичә, иреннәре канаганчы тешләрен кыса. Яшьлегендә сөйгән ярын бер үпкәләтүе аның гомерен шушы сорылыкка төрде дә бит инде...  	 Мидхәт белән алар икесе ике урамда яшиләр иде. Аларны бер кечкенә тыкрык кына аерып тора. Бергә уйнап үстеләр, бергә мәктәпкә йөрделәр. Мидхәт - тугызынчы, Миләүшә җиденчедә укыганда ук алар бер-берсенә ярату хисләрен күрсәтә башладылар. Мидхәт күзләрен күтәреп карарга оялып, кызның кулын җибәрә алмыйча торганда сизгер җаннар йөрәкләрендә сөю ялкыны кабынганын аңлыйлар иде. Миләүшәнең алсуланып киткән йөзе, кара күмер кебек янып торган күзләре аның карашы белән очрашкач, егет тилереп типкән йөрәген йөгәнләргә тырышып читкә карады, тик кулын җибәрмәде. Мидхәт, мәктәпне тәмамлагач, шәһәргә укырга китте. Ә кызга тагын 2 ел укыйсы бар иде әле. Ник шул чакта, тугызынчы класстан соң ук, сөйгән ярына ияреп, китмәде икән? Мидхәт тә озак үгетләде бит, тик Миләүшәнең әнисе аларны  икесен бергә шәһәргә җибәрергә курыкты. “Син бит әле бала гына, мәктәбеңне тәмамла инде”, - диде ул.  
	Саимә МОРЗАХАНОВА	
Бердәмлек

	№ --- | 15.12.2017	


